《送金舍人考绩暂归南海省觐》
明代·孙继皋

拜恩书绩下彤闱，却忆庭趋问彩衣。冷局十年兼吏隐，炎方五月去人稀。

船开建业回潮急，路绕虔州落日微。多少同行旧时彦，伤心独自送君归。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。